cyanic-selkie/wikianc huggingface dataset:
პატრიცია რეჯიანი
ყოფილი ქმრის მკვლელობა
განქორწინებიდან ერთი წლის შემდეგ, 1995 წლის 27 მარტს, მაურიციო გუჩი სამსახურში მისვლისას მოკლეს. იმ დღეს, როდესაც ის მოკლეს, პატრიციამ თავის დღიურში ჩაწერა სიტყვა - "paradeisos", რაც ბერძნულად სამოთხეს ნიშნავს. 1997 წლის 31 იანვარს, პატრიცია დააკავეს და დაადანაშაულეს მკვლელის დაქირავებაში, რომელმაც გუჩი მოკლა. სასამართლო პროცესმა მედიის ინტენსიური ინტერესი გამოიწვია, ადგილობრივმა პრესამ მას "შავი ქვრივი" უწოდა. პროკურორების თქმით, პატრიციას მოტივი ეჭვიანობის, ფულისა და ყოფილი ქმრის მიმართ წყენის ნაზავი იყო. ისინი ამტკიცებდნენ, რომ მას გუჩის ქონებაზე გავლენის ქონა სურდა და ასევე არ უნდოდა, რომ ყოფილი ქმარი პაოლა ფრანჩიზე დაქორწინებულიყო. პატრიციას მიერ დაქირავებული მკვლელი კი, ვალებით სავსე პიცერიის მფლობელი, ბენედეტო სერაულო აღმოჩნდა.
პატიმრობა
1998 წელს, პატრიზია რეჯიანის, მკვლელობის მოწყობისთვის 29 წლით თავისუფლების აღკვეთა მიესაჯა. 2000 წელს მილანის სააპელაციო სასამართლომ დაამტკიცა მისი ნასამართლობა, მაგრამ სასჯელი 26 წლამდე შეამცირა. იმავე წელს, პატრიციამ თვითმკვლელობა სცადა ჩამოხრჩობით, მაგრამ ის ციხის მცველებმა დროულად იპოვეს. კარგი ქცევის დამსახურებით, იგი 2016 წლის ოქტომბერში გაათავისუფლეს, 18 წლიანი პატიმრობის შემდეგ.
სქოლიო
კატეგორია:დაბადებული 2 დეკემბერი კატეგორია:დაბადებული 1948 კატეგორია:მკვლელები
დავით ოძელაშვილი
დავით ოძელაშვილი, „ოძელა“ (დ. 30 ივნისი, 1974, თბილისი ― გ. 20 სექტემბერი, 2002, ვენა, ავსტრია) — ქართველი მუსიკოსი (ფლეიტისტი).
დაამთავრა 62-ე საშუალო სკოლა; 21-ე მუსიკალური სასწავლებელი; მე-5 მუსიკალური ტექნიკუმი; თბილისის კონსერვატორია; მოცარტის აკადემია.
1999 წლიდან ოძელა იყო ჯაზ-კვარტეტის „თბილისი“ წევრი (ფლეიტა) ოთარ მაღრაძესთან (ფორტეპიანო), ოთარ საგანელიძესთან (კონტრაბასი) და ვალერი ფაილოძესთან (დასარტყმელი საკრავები). დათოს თანამშრომლობა ოთარ მაღრაძესთან დაიწყო 1998 წლიდან ალმბომზე მუშაობის დროს სადაც მათ ერთად ორი კომპოზიცია ჩაწერეს - „თათრის მოედანი“ და „გურული ჩანახატები“.
ჯგუფში ვალერი ფაილოძის შემოერთებამდე ოძელა ტრიოში მონაწილეობს ზაარბრიუკენის 1000 წლისთავისადმი მიძღვნილ მუსიკალურ ფესტივალში, სადაც სპეციალური მედლით დაჯილდოვდნენ წარმატებული შესრულებისთვის.
შემდგომში დათო ჯაზ-კვარტეტთან ერთად გამოდის საერთაშორისო ჯაზ-ფესტივალზე ნანტში 2000 წლის სექტემბერში და თბილისში იმავე წელს გამართულ ჯეოსელის ჯაზ-ფესტივალში.
გარდაიცვალა 2002 წლის 20 სექტემბერს ვენაში.
ოძელა ავსტრიაში საქართველოს კულტურის დღეებში მონაწილეობდა.
დარჩა მეუღლე - ლალი და ორი პატარა შვილი: ანანო და ლაზარე.
რესურსები ინტერნეტში
კატეგორია:ქართველი მუსიკოსები კატეგორია:ფლეიტისტები კატეგორია:დაბადებული 30 ივნისი კატეგორია:დაბადებული 1974 კატეგორია:გარდაცვლილი 20 სექტემბერი კატეგორია:გარდაცვლილი 2002
ანანია ერქომაიშვილი
ანანია ერქომაიშვილი (დ. 3 იანვარი, 1891, მაკვანეთი ― გ. 31 იანვარი, 1977, თბილისი) — ქართველი მომღერალ-მგალობელი, საქართველოს დამსახურებული არტისტი.
ბიოგრაფია
ანანია ერქომაიშვილი, ერქომაიშვილთა მომღერალი ოჯახის ერთ-ერთი წარმომადგენელი, არტემ ერქომაიშვილის მოწაფე იყო. მისი ხელმძღვანელობით შეისწავლა ანანიამ სიმღერა-გალობის საფუძვლები.
ანანია ერქომაიშვილი 1918 წელს არტემ, ვლადიმერ და გიგო ერქომაიშვილებთან, ასევე გიორგი ბაბილოძესთან ერთად მონაწილეობდა თბილისში გურული სიმღერების ნოტებზე ჩაწერაში. 1936 წლამდე ანანია ერქომაიშვილი არტემ ერქომაიშვილის გუნდის წევრი იყო, ხოლო 1936 წლიდან კირილე პაჭკორიას ინიციატივით ის დასავლეთ საქართველოს ეთნოგრაფიული გუნდის სოლისტი გახდა. ის მონაწილეობდა 1937 წელს მოსკოვში გამართულ დეკადაზე.
1968 წელს ანანია თბილკვებვაჭრობის ანსამბლ „მეგობრობის" სოლისტი გახდა. 1977 წელს საქართველოს რადიოში ანანია ერქომაიშვილისაგან ჩაწერეს გურული სიმღერების სამივე ხმა. დაკრძალულია თბილისში, კუკიის სასაფლაოზე.
ჰქონდა მოქნილი, ფართო დიაპაზონის ხმა, ოსტატურად ასრულებდა ტესიტურისა და ხასიათის მხრივ განსხვავებულ ხმებს ბანი, წვრილი, კრიმანჭული. ანანია ერქომაიშვილს ქართულ ფოლკლორისტიკაში შეტანილი წვლილისათვის საქართველოს დამსახურებული არტისტის წოდება მიენიჭა.
რესურსები ინტერნეტში
კატეგორია:დაბადებული 3 იანვარი კატეგორია:დაბადებული 1891 კატეგორია:გარდაცვლილი 31 იანვარი კატეგორია:გარდაცვლილი 1977 კატეგორია:ქართველი მომღერლები კატეგორია:ოზურგეთის მუნიციპალიტეტში დაბადებულები ანანია კატეგორია:საქართველოს სსრ-ის სახალხო არტისტები
პუკარანის მუნიციპალიტეტი
პუკარანის მუნიციპალიტეტი (Pucarani) — მუნიციპალიტეტი ბოლივიაში, ლა-პასის დეპარტამენტის ლოს-ანდესის პროვინციაში. 2010 წლის აღწერის მონაცემებით მოსახლეობა 30 656 ადამიანს შეადგენდა. ფართობი 1 183 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
The Unforgettable Fire
The Unforgettable Fire — ირლანდიური როკ-ჯგუფ U2-ს მეოთხე სტუდიური ალბომი, რომელიც გამოვიდა 1984 წელს. იგი უფრო მეტად აბსტრაქტული იყო, ვიდრე War, ჯგუფის წინა ნამუშევარი.
ალბომის სახელწოდება, დაუვიწყარი ალი, უკავშირდება გამოფენას, რომელიც ეძღვნებოდა ჰიროსიმის ატომურ დაბომბვას - ეს გამოფენა ჯგუფმა მოინახულა იაპონიაში 1983 წელს ვიზიტისას.
ისტორია
ჯგუფი შიშობდა, რომ ალბომის War შემდეგ იგი იქცევა კიდევ ერთ სტადიონის კოლექტივად. მიუხედავად ამისა, ოთხეულმა გარკვეული კურსი შეინარჩუნა, საკუთარ ნამუშევრებს არ მოაკლო ექსპერიმენტები და ღირებული ნამუშევრები შექმნა. მათი ახალი ალბომის პროდიუსერი გახდა ბრაიან ინო. თუმცა, მანამდე კომპანიის Island Records უფროსმა, კრის ბლეკველმა ჯგუფს შესთავაზა სხვა პროდიუსერის დახმარება. მისი არგუმენტი მდგომარეობდა იმაში, რომ ინო დაასამარებდა ჯგუფის მომავალს და ავანგარდული ნონსენსის გზით წაიყვანდა მათ. მიუხედავად ამისა, ჯგუფმა გადადგა გაბედული ნაბიჯი.
ჩაწერა განხორციელდა დუბლინში, ალბომი კი გამოიცა 1984 წლის 1 ოქტომბერს.
სიმღერების სია
1995 წელს Mobile Fidelity Sound Lab-მა გამოსცა ალბომის რემასტერი, ოქროს დისკის სახით. ამ გამოცემაში წარმოდგენილია სიმღერების განსხვავებული ხანგრძლივობა, მათ შორის "4th of ივლისი"-ის შემთხვევაში - 2:39.
1985 წელს ჯგუფმა აგრეთვე გამოსცა EP Wide Awake in America, რომელშიც შეტანილია სიმღერების "Bad" და "A Sort of Homecoming" საკონცერტო ვერსიები, ისევე, როგორც მანამდე ჩრდილოეთ ამერიკაში გამოუცემელი B-მხარეები.
25 წლისთავის აღსანიშნავი საიუბილეო გამოცემა
2009 წლის 27 ოქტომბერს გამოვიდა ალბომის საიუბილეო, გამოცემიდან 25 წლისთავის აღსანიშნავი კოლექცია, რომელშიც შეტანილია ალბომის რემასტერინგი, დამატებითი სიმღერები და DVD დისკი.
The Unforgettable Fire Collection
ალბომის გამოცემის შემდეგ, ჯგუფმა იზრუნა ვიდეოკოლექციის შექმნაზეც, კრებულის The Unforgettable Fire Collection სახით, ეს არის ვიდეოკასეტა ალბომში შეტანილი სიმღერების კლიპებით და 30-წუთიანი დოკუმენტური ფილმით ამ კლიპების შექმნის შესახებ. იგი გამოვიდა 1985 წელს.
სქოლიო
კატეგორია:U2-ს ალბომები კატეგორია:U2-ს ვიდეო ალბომები კატეგორია:1984 წლის ალბომები კატეგორია:1985 წლის ვიდეო ალბომები კატეგორია:Island Records-ის ალბომები კატეგორია:Island Records-ის ვიდეო ალბომები კატეგორია:Columbia Records-ის ალბომები კატეგორია:Columbia Records-ის ვიდეო ალბომები კატეგორია:PolyGram-ის ალბომები კატეგორია:PolyGram-ის ვიდეო ალბომები კატეგორია:Mercury Records-ის ალბომები კატეგორია:Mercury Records-ის ვიდეო ალბომები კატეგორია:ალბომები ბრაიან ინოს პროდიუსერობით კატეგორია:ალბომები დენიელ ლანუას პროდიუსერობით
სვიმონ კობიაშვილი
სვიმონ (სიკო) ვლადიმერის ძე კობიაშვილი (დ. 28 აგვისტო, 1902 — გ. 1976) — ქართველი სამხედრო მოღვაწე, ემიგრანტი.
ლიტერატურა
კატეგორია:დაბადებული 28 აგვისტო კატეგორია:დაბადებული 1902 კატეგორია:გარდაცვლილი 1976 კატეგორია:ქართველი სამხედრო მოღვაწეები კატეგორია:ქართველი ემიგრანტები კატეგორია:ქართველები მეორე მსოფლიო ომში
ბერნინის ალპები
ბერნინის ალპები (Massiccio del Bernina) — მთების ჯგუფი ალპებში, აღმოსავლეთ შვეიცარიასა და ჩრდილოეთ იტალიაში. რეტის ალპების ნაწილი. ალპების ერთ-ერთი უმაღლესი მონაკვეთი და მრავალრიცხოვანი მყინარებით დაფარული ქედია. აგებულია გნაისებითა და ფიქლებით. უმაღლესი მწვერვალია ბერნინა (ზღვის დონიდან 4049 მ), რომელიც პირველად დაიპყრეს 1850 წელს. მთების უმეტესობა განლაგებულია შვეიცარია-იტალიის საზღვარზე.
ბერნინის ალპებში არის დაახლოებით 150-მდე მყინვარი, რომელთა საერთო ფართობია 104 კმ². უდიდესი მყინვარია მორტერაჩი, რომლის სიგრძეა 7 კილომეტრი, ხოლო ფართობი დაახლოებით 16,4 კმ². ბერნინის ალპები ჩრდილო-დასავლეთით გამოეყოფა ალბულის ალპებს, აღმოსავლეთით ლივინიოს ქედს, სამხრეთით ბერგამოს ალპებს, სამხრეთ-დასავლეთით ბრეგალიის ქედს. განვითარებულია ალპინიზმი და ზამთრის სპორტის სახეობები. მწვერვალი ბერნინა აღმართულია შვეიცარიის კურორტის — სანქტ-მორიცის სიახლოვეს. ქედის გარკვეული ნაწილი უკავია შვეიცარიის ეროვნულ პარკს, რომელიც შესულია იუნესკოს მსოფლიო მემკვიდრეობის სიაში.
სქოლიო
კატეგორია:ალპების ქედები კატეგორია:შვეიცარიის ქედები კატეგორია:იტალიის ქედები
კეფალონიის ნომი
კეფალონიის ნომი (Κεφαλληνία) — ნომი საბერძნეთში, იონიის კუნძულების ჯგუფში. მდებარეობს კეფალონიის და ითაკის კუნძულებზე.
მუნიციპალიტეტები
პერიფერიული ერთეული კეფალონია იყოფა 9 მუნიციპალიტეტად. მარცხნივ|200 პქ
რესურსები ინტერნეტში
კატეგორია:საბერძნეთის ნომები
საყულია
საყულია — სოფელი საქართველოში, წყალტუბოს მუნიციპალიტეტში, მდებარეობს იმერეთის დაბლობზე. ზღვის დონიდან 45 მეტრი, წყალტუბოდან 40 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 1869 ადამიანი.
ისტორია
წყაროებში პირველად მოხსენიებულია XVIII საუკუნეში. სოფლის ტერიტორიაზე მიკვლეულია გვიანდელი ბრინჯაოს, ადრინდელი რკინის, ადრინდელი ანტიკური და ელინისტური ხანის არქეოლოგიური მასალა. დგას XVII საუკუნის დასაწყისის ეკლესია. 1926 წლისთვის საყულიას თემი შედგებოდა ორი სოფლისგან და მისი მოსახლეობა შეადგენდა 3884 ადამიანს, ხოლო ფართობი 59,0 კმ²-ს.
სქოლიო
კატეგორია:წყალტუბოს მუნიციპალიტეტის სოფლები
უილიამ ჰადსონი
უილიამ ჰადსონი (William Hudson; დ. 1730, კენდალი — გ. 23 მაისი, 1793) — ბრიტანელი ბოტანიკოსი და მიკოლოგი, ლონდონის სამეფო საზოგადოების წევრი.
მისი სტანდარტული საავტორო ბოტანიკური შემოკლებაა Huds.
ბიოგრაფია
დაიაბადა 1730 წელს ქალაქ კენდალში, ინგლისში. კენდალის საშუალო სკოლის დასრულების შემდეგ სასწავლებლად ლონდონის აფთიაქარს მიაბარეს.
1761 წელს აირჩიეს ლონდონის სამეფო საზოგადოების წევრად. 1762 წელს გამოიცა მისი უმნიშვნელოვანესი ნაშრომი Flora Anglica. 1791 წელს იგი შუერთდა ახლად შექმნილ ლონდონის ლინეს საზოგადოებას.
ჰადსონი შეისწავლიდა გვიმრებს, ხავსისნაირებს, წყალმცენარეებს, თესლოვან მცენარეებსა და სოკოებს.
ბერთოლდი (ბადენი)
მარკგრაფი ბერთოლდ ფრიდრიხ ვილჰელმ ერნსტ აუგუსტ ჰაინრიხ კარლ ფონ ბადენი ( Berthold Friedrich Wilhelm Ernst August Heinrich Karl Markgraf von Baden) (დ.24 თებერვალი 1906, კარლსრუე — გ. 27 ოქტომბერი 1963, შპაიხინგენი) — ბადენის საგვარეულოს მეთაური.
ბიოგრაფია
ბერთოლდი იყო მაქსიმილან ფონ ბადენისა და მისი მეუღლის მარია-ლუიზე ფონ ჰანოვერ-ქამბერლენდის ერთადერთი ვაჟი.
1931 წლის 17 აგვისტოს მან იქორწინა ბერძენ პრინცესა თეოდორაზე, რომელთანაც შეეძინა შვილები:
კატეგორია:დაბადებული 24 თებერვალი კატეგორია:დაბადებული 1906 კატეგორია:გარდაცვლილი 27 ოქტომბერი კატეგორია:გარდაცვლილი 1963 კატეგორია:ბადენის მმართველები
ბაღდადი
ბაღდადი (არაბ. ‎بغداد‎)— ერაყის დედაქალაქი (1921-იდან) 5.672.516 მცხოვრებით (2005 წლის 1 იანვრის მონაცემებით). გაშენებულია მდინარე ტიგროსის ნაპირებზე,ხმელთაშუაზღვისპირეთისა და ცენტრალური და სამხრეთი აზიის ქვეყნების დამაკავშირებელ გზაჯვარედინზე. არის ბაღდადის მუჰაფაზის ადმინისტრაციული ცენტრი.
ბაღდადი დააარსა ხალიფა ალ-მანსურმა 762 წელს და აქცია აბასიანთა სახალიფოს დედაქალაქად.
არსებობს ქალაქის დასახელების წარმოშობის რამდენიმე ვერსია. სახელი „ბაგრად“ მოხსენიებული იყო ძვ.წ. აღ-ით მეცხრე საუკუნის ასურულ ლურსმულ წარწერებში და ბაბილონის აგურებზე, რომლებიც  მეფე ნაბუქოდონოსორ II- ის ბეჭედით იყო აღნიშნული  (ძვ. წ. VI საუკუნე).
ბაღდადის დასახლების მნიშვნელობა მკვეთრად გაიზარდა მისი დამაარსებლის აბუ ჯაფარ ალ-მანსურის დროიდან. ხალიფამ აირჩია  სახელი მადინათ ას-სალამ, რაც არაბულად „მშვიდობის ქალაქს“ ნიშნავს.
ეს იყო ოფიციალური დასახელება, რომელიც გამოისახებოდა მონეტებზე და გამოიყენებოდა სხვადასხვა ოფიციალური დანიშნულების დროს, თუმცა მოსახლეობა ხშირად ძველ სახელს იყენებდა. ყველაზე გავრცელებული ვერსიის მიხედვით, ბაღდადი წარმოდგება ორი ძველი სპარსული სიტყვისაგან „ბაგა“-ღმერთი და „დად“-ნაბოძები. ე.ი. „ღვთის ნაბოძები“. უკვე XI საუკუნისათვის „ბაღდადი“ გახდა მსოფლიოში ცნობილი მეგაპოლისის თითქმის ერთადერთი სახელწოდება.
გეოგრაფია და კლიმატი
ბაღდადი მდებარეობს თითქმის ერაყის ცენტრში, მდინარე ტიგროსის ნაპირებზე, მდინარე დიალას პირიდან ახლოს. ამინდის პირობებს ქალაქსა და მის შემოგარენში განაპირობებს სუბტროპიკული და ხმელთაშუა ზღვის კლიმატი. იანვარში, ჰაერის საშუალო ტემპერატურა დაახლოებით + 10 ° C, ივლისში - დაახლოებით +34 ° C. საშუალო წლიური ნალექი 160-დან 180 მმ-მდეა. ნალექების უდიდესი რაოდენობა დეკემბერ - იანვარში მოდის. ზაფხული გრძელდება მაისიდან ოქტომბრამდე: ამ დროს ბაღდადში ძალიან ცხელი, მგრძნობიარე ამინდია   (ივლისში, დღის განმავლობაში, ჰაერის ტემპერატურა საშუალოდ +43 გრადუსს აღწევს), წვიმები ძალზე იშვიათია. ზამთარი გრძელდება დეკემბრიდან მარტამდე; ზამთარში ჰაერის მაქსიმალური ტემპერატურა არ აღემატება +18 გრადუსს. ყოფილა თოვლის წვიმის შემთხვევები (ბოლო დროს ეს იყო 2008 წლის იანვარში). 2011 წლის 21 იანვარს დაფიქსირდა ყინვები: −1-დან −3 ° C- მდე, რაც ახლოსაა აბსოლუტურ მინიმალურ ნიშნულთან.
მაის-ივნისში ხშირია ქარები ჩრდილო – დასავლეთიდან. ამ პერიოდში ბაღდადსა და მის შემოგარენში  გვხვდება მტვერი და ქვიშის ქარიშხალი - "ხამსინი".
მცენარეული საფარიდან გავრცელებულია იალღუნის ბუჩქები, სანაპირო ზონაში - მარილიანი ჭაობის ბალახები,  ლერწამი, ტირიფი. წყალმცენარეები. ისევე, როგორც მთელ ქვეყანაში, ბევრია  ფინიკის პალმის ხეები.
იხვები, ჰერონები, პელიკანები, ბატები, აშენებენ თავიანთ ბუდეებს მდინარე ტიგროსის ნაპირებზე. კომერციული თევზიდან  მდინარის წყლებში გავრცელებულია: კობრი, ლოქო და ა.შ., დედაქალაქის მახლობლად მრავლადაა პატარა მღრღნელები, ვარანები, ასევე - მავნე მწერები, განსაკუთრებით  მალარიის მატარებელი კოღოები.
ისტორია
. ფიქრობენ, რომ ჯერ კიდევ ძვ. წ. XIX—XVIII საუკუნეებში არსებობდა ბაღდადის დასახლება.
ბაღდადი დაარსდა მდინარე ტიგროსის ნაპირას 762 წლის 30 ივლისს. თავიდან ჰქონდა წრიული ფორმა. ქალაქის მშენებლობა, როგორც აბასიანთა სახალიფოს დედაქალაქის, დაიწყო აბუ ჯაფარ ალ-მანსურის განკარგულებით. არაბულ სახალიფოში ძალაუფლების ხელში ჩაგდების  შემდეგ აბასიანებმა გადაწყვიტეს, დედაქალაქი დამასკოდან ხორასანთან ახლოს აღმოსავლეთით გადაეტანათ. ვინაიდან იმ დროისათვის ხორასანი წარმოადგენდა  მათი მომხრეების საყრდენს. ამასთანავე, ახალი დედაქალაქი უფრო ახლოს იქნებოდა სახალიფოს გეოგრაფიულ ცენტრთან, რომლის საზღვრებიც მნიშვნელოვნად გაიზარდა  აღმოსავლეთით VII—VIII საუკუნეებში. IX—X საუკუნეებში ბაღდადი გადაიქცა მსხვილ კულტურულ-ეკონომიკურ ცენტრად ახლო აღმოსავლეთში. საკმაოდ სწრაფად ვითარდებოდა ხელოსნობა, სხვადასხვა ქვეყნებთან ვაჭრობა. სავაჭრო-საქარავნო გზები ბაღდადს აკავშირებდა სპარსეთის ყურესთან, ხმელთაშუა ზღვის სანაპიროებთან, ირანთან, ამიერკავკასიასა და არაბეთის ნახევარკუნძულთან. მდინარე ტიგროსის სანაოსნო სისტემის მეშვეობით ბაღდადს საზღვაო ვაჭრობა ჰქონდა ინდოეთთან, აფრიკასა და სხვა ქვეყნებთან. ქალაქში შედიოდა სხვადასხვა პროდუქტი და ძვირფასი საქონელი არაბეთიდან, ინდოეთიდან და შორეული ევროპის ქვეყნებიდან. სავაჭრო და კულტურულ- ეკონომიკური კავშირი ჰქონდა საქართველოსთანაც. ქართულ ლექსიკაში სიტყვა „ბაღდადმა“ შეიძინა გადატანითი მნიშვნელობა და იხმარებოდა სიმდიდრის, სიუხვის, სიკარგის აღსანიშნავად.
945 წელს ქალაქი გადავიდა ბუიდების დინასტიის მფლობელობაში, 1055 წლიდან სელჩუკების სახელმწიფოს შემადგენლობაში შედიოდა. 1258 წელს ბაღდადში ჰულაგუ ხანის ლაშქარი შეიჭრა. დანგრეული და განადგურებული ქალაქი ირანელი ილხანატის ჰულაგუიდების ხელში გადავიდა.
1356 წლიდან 1411 წლამდე ბაღდადი იყო მონღოლეთის სასულთნოს ჯალაირიდების დინასტიის პროვინციის ცენტრი. XIV საუკუნის ბოლოს და XV საუკუნის დასაწყისში ბაღდადში თემურლენგის ჯარი შეიჭრა, რომელმაც  უამრავი შენობა გაანადგურა და დაიტაცა ძვირფასეულობა. 1393 -1405 წლებში ბაღდადი თემურლენგის იმპერიის შემადგენლობაში შედიოდა.
1411-1469 წლებში ბაღდადი გახდა ყარა-კოინლუს  დინასტიის სასულთნოს პროვინციის ცენტრი გახდა.
1469-1508 წლებში იყო აკ-კოინლუს დინასტიის სახელმწიფოს პროვინციის ცენტრი.
1523 წლიდან 1529 წლამდე ბაღდადს ქურთები მართავდნენ.
1529 წლიდან 1534 წლამდე ბაღდადი ისევ სეფევიდების სახელმწიფოს პროვინციის ცენტრი იყო.
1535 წელს, 1514-1555 წლების თურქეთ-სპარსეთის ომის შედეგად. ბაღდადი შეიერთა ოსმალეთის იმპერიამ.
1623-1638 წლებში  მორიგი თურქეთ-სპარსეთის ომის შედეგად ბაღდადი ისევ სეფევიდების კონტროლის ქვეშ მოექცა, თუმცა 1638 წელს უკვე საბოლოოდ შევიდა ოსმალეთის იმპერიის შემადგენლობაში, რომლის ნაწილი იყო 1917 წლამდე.
1917 წელს ბაღდადში დიდი ბრიტანეთის ჯარები შეიჭრნენ და მისი ტერიტორიის ოკუპაცია მოახდინეს. 1920 წელს ინგლისელებმა მიაღწიეს რა  ერაყში ეკონომიკურ დომინანტობას, ბაღდადი გამოაცხადეს სამანდატო ტერიტორიის ადმინისტრაციულ ცენტრად, ხოლო 1921 წელს, სახელმწიფოს სუვერენიტეტის აღიარების შემდეგ, ბაღდადი ერაყის სამეფოს დედაქალაქი გახდა. 1923 წელს ქალაქში შეიქმნა ერაყის მუზეუმი, რომელშიც ძირითადად განთავსებული იყო დიდი არქეოლოგიური კოლექციები - ძველი ბაბილონისა და ასურეთის ისტორიისა და კულტურის ძეგლები, პართიის სამეფოს  და სასანიდური სახელმწიფოს ტერიტორიაზე აღმოჩენილი ხელოვნების ნიმუშები და ა.შ.
1941 წელს, პრო-ნაცისტურ და პრო – ბრიტანულ ძალებს შორის დაპირისპირების შედეგად, ქალაქში მცირე დროით გაჩნდა ვაკუუმი. ამ ვითარებაში მოხდა სისხლიანი დარბევა, რომელსაც ფარჰუდს უწოდებენ და რომლის დროსაც მინიმუმ 175 ადამიანი გარდაიცვალა, მრავალი სახლი დაიწვა. დარბევა ირიბი მიზეზი იყო ომის შემდეგ დაუყოვნებლივ  ებრაელთა მასობრივი წასვლისა ერაყიდან.
1940-იან 1950-იან წლებში ქალაქში მრავალჯერ გაიმართა მასიური სახალხო პროტესტი იმპერიალისტური სახელმწიფო პოლიტიკის წინააღმდეგ, გაიზარდა ეროვნულ- განმათავისუფლებელი მოძრაობა, რომელსაც დედაქალაქის ათასობით მკვიდრი შეუერთდა. ყველაზე მრავალრიცხოვანი არეულობა მოხდა ბაღდადში 1948, 1949, 1952 და 1954 წლებში. რევოლუციურმა მოვლენებმა, რომლებიც ერაყში განვითარდა 1950-იანი წლების შუა პერიოდში, გამოიწვია ჰაშიმიტთა მონარქიის გაუქმება და 1958 წლის ივლისში დამოუკიდებელი ერაყის რესპუბლიკის ჩამოყალიბება. რესპუბლიკის დედაქალაქად   გამოცხადდა ბაღდადი.
1960-იანი წლების ბოლოს და 1970-იანი წლების დასაწყისში ქალაქში ნაციონალიზირებული იქნა ყველა სამრეწველო საწარმო, ნავთობსაწარმოების გარდა. 1980-იან და 1990-იან წლებში, სპარსეთის ყურეში სამხედრო კონფლიქტების შედეგად (ჯერ ერაყსა და ირანს შორის, შემდეგ კი ერაყსა და ქუვეითს შორის), დედაქალაქში ეკონომიკური საქმიანობა გართულდა.
2003 წლის აპრილის ერაყის ომის დროს, ბაღდადი დაიკავეს აშშ-ს არმიისა და საზღვაო კორპუსის საბრძოლო ნაწილებმა, შემდგომში ქალაქში შევიდნენ საერთაშორისო კოალიციის სხვა ქვეყნების სამხედრო ნაწილები. მოგვიანებით, უცხო ქვეყნებს შეიარაღებული ძალები გაიყვანეს და ქალაქის კონტროლი ადგილობრივ ხელისუფლებას გადაეცა, რომელიც კვლავ სარგებლობს   უცხოელი სამხედრო და პოლიციელი მრჩევლების დახმარებით.
2003 წლის მაისში ქალაქში გაიმართა შიიტი მუსულიმების პირველი მთავარი მიტინგი შეერთებული შტატების და მისი მოკავშირეების ქმედებების წინააღმდეგ ერაყში. დაიწყო  როგორც პარტიზანული ომი ოკუპაციის წინააჭმდეგ, თუმცა ისევე როგორც მთელ ქვეყანაში, დედაქალაქშიც ტერორისტული  ხასიათი მიიღო.
2019 წლის მარტში საერთაშორისო კონსალტინგური კომპანია Mercer -ის მიერ ბაღდადი დასახელდა მსოფლიოში ყველაზე უარეს  საცხოვრებელ ქალაქად. ერაყის დედაქალაქი ბოლო 231-ე ადგილზე იყო ცენტრალური აფრიკის რესპუბლიკის დედაქალაქის  ბანგის  შემდეგ. შეფასების შედგენისას, სააგენტოს სპეციალისტებმა გაითვალისწინეს გარემო, საცხოვრებელი პირობები, საზოგადოებრივი ტრანსპორტი და ა.შ.
ლიტერატურა
• Guy Le Strange, «Baghdad During the Abbasid Caliphate from Contemporary Arabic and Persian», გბ.10
• Baghdad, Iraq/Atlas Tours Net
'''• საზღვარგარეთული აზიის ქვეყნები/გეოგრაფიული და პოლიტიკურ-ეკონომიკური ცნობარი. ერაყი, გვ. 31. თბილისი, 1975'''
• Iraq - Climate | Britannica
• Wiet Gastron (1971)''Baghdad: Metropolis of the Abbasid Caliphate. University of Oklahoma Press.''
• When Baghdad was centre of the scientific world. The Guardian. Retrieved 16 February 2019.
სქოლიო
*
ური
ური (შუმ. Urim) — ჩვ. წ.აღ.-მდე მე-5 ათასწლეულში სამხრეთ შუამდინარეთის ტერიტორიაზე არსებული ერთ-ერთი უძველესი შუმერული ქალაქი-სახელმწიფო. ის მდებარეობდა სამხრეთ ბაბილონში, ახლანდელი ტელ-მუქაიარის (ერაყი) სამხრეთით, ნასირიის მახლობლად და მდ. ევფრატის დასავლეთ სანაპიროსთან. ესაა იგივე ბიბლიური ”ქალდეას ური” და ადგილი, რომელიც იწოდება აბრაამის სამშობლოდ.
ურის ისტორია
ური დაარსდა ჩვ.წ.აღ.-მდე მე-5 ათასწლეულში, ხოლო მისი აყვავების ხანად ითვლება მე-3 ათასწლეულის დასაწყისი ჩვ. წ.აღ.-მდე, ე.წ. ადრე დინასტიული პერიოდი (3000 — 2400 ძვ.წ.აღ.). XXIV-XXII ს.ს. ემორჩილებოდა მეზობელ ქალაქ-სახელმწიფოებს. მცირე დროით დაცემის შემდეგ ურმა კვლავ აყვავება განიცადა მესამე დინასტიის მმართველობის ხანაში (ძვ.წ.აღ. XXI ს.), როდესაც ის იქცა შუმერისა და აქადის სამეფოს დედაქალაქად. ამ დინასტიის დამაარსებელმა ურ-ნამუმ ააგო მთვარის ღვთაების ნანუს სახელობის უშველებელი ზიქურათი.
ადრედინასტიული პერიოდის მე-3 ეტაპის ხანაში ურს მართავდნენ 1-ლი დინასტიის ლუგალები, რომლებიც მოხსენიებული არიან ”მეფეთა სიაში”. ამ დინასტიიდან ცნობილია 6 სახელი. პირველი დინასტიის სიძლიერესა და სიმდიდრეზე მეტყველებენ ამ ქალაქში აღმოჩენილი მეფეთა სამარხები. ურის ლუგალთა სიმდიდრე განპირობებული იყო არა მარტო მათ საკუთრებაში მყოფი სატაძრო მიწებით, არამედ მათ მიერ წარმოებული ვაჭრობითაც.
ური ბაბილონის პერიოდშიც წარმოადგენდა მნიშვნელოვან შუმერულ ქალაქს. ძვ.წ.აღ. IV ს.-ში კლიმატური პირობების გაუარესების გამო ური დასტოვა მისმა მოსახლეობამ.
არქეოლოგია
მინი|ურის სამეფო ნანგრევები და დიდი [[ურის ზიქურათი|ზიქურათის ხედი]] 1854 წ. ტეილორმა ბრიტანული მუზეუმისათვის ჩაატარა გათხრები. აღმოჩენილ იქნა ადგილობრივი ღვთაების სინის ტაძრის ნანგრევები, აგრეთვე აგურის გუმბათიანი და მრგვალი ფორმის (დიდგვაროვანთა) და თიხის (ღარიბთა) სამარხები. ამათ გარდა მიკვლეულ იქნა სასახლეები, ტაძრები, ზიქურათი და ლურსმნული დამწერლობის ნიმუშები. მრავალრიცხოვანმა წარწერებმა მზის შუქი მოჰფინეს ურის დინასტიის მეფეებსაც: ბურსინი, გური, დუნგი, ინესინი და გიმილსინი თურმე ჯერ ”შუმერისა და აქადის მეფეთა”, შემდეგ კი ”ოთხი ქვეყნის მეფეთა” ტიტულებს ატარებდნენ და იყვნენ სამხრეთ ბაბილონის ძლევამოსილი მბრძანებლები. ნაწერები მეტყველებენ მეფეთა მიერ სხვადასხვა ღვთაების სხელზე აგებულ ტაძრებზე. როგორც ჩანს, შემდგომში ური გადავიდა ელასარის დინასტიის მმართველობაში. აბრაამის მიერ ურიდან ხარანის გავლით პალესტინაში გადასახლებაც მიუთითებს ღვთაება სინას ამ უძველესი ცენტრების ურთიერთკავშირზე. ურში აღმოჩენილია ასევე მეფე ნაბონიდის წარწერები, რომლებიც იუწყებიან მის მიერ ძველი სალოცავების აღდგენაზე, რომელთა შორისაც არის ურის ”დიადი სინათლის სახლი” (ი-სირ-გალ).
რესურსები ინტერნეტში
კატეგორია:შუმერული ქალაქები
იბერიის უნია
მინი|მარჯვნივ|250პქ|ძველი გრავიურა – [[ალკანტარის ბრძოლა]] იბერიის უნია — ესპანეთისა და პორტუგალიის სამეფო ტახტების დინასტიური უნია 1580-1640 წწ. ამ პერიოდში ესპანეთის ჰაბსბურგი მეფეების: ფილიპე II, ფილიპე III და ფილიპე IV („ფილიპეების დინასტია“, როგორც მას პორტუგალიელები უწოდებდნენ) მმართველობა ვრცელდებოდა მთელს იბერიის ნახევარკუნძულზე. პორტუგალიის სახელმწიფოს დასუსტებამ უნიის პერიოდში გამოიწვია პორტუგალიის კოლონიური იმპერიის დაშლა.
მას შემდეგ რაც პორტუგალიის ახალგაზრდა მეფე სებასტიან I გარდაიცვალა აფრიკის ჩრდილოეთში წარმოებული ომის დროს, ავისის დინასტია გაქრობის საფრთხის წინაშე დადგა. მეფედ გამოაცხადეს ღრმად მოხუცებული, უშვილო კარდინალი ენრიკე I. ორი წლის შემდეგ მისმა გარდაცვალებამ გამოიწვია დინასტიური კრიზისი. პორტუგალიის სამეფო ტახტზე პრეტენზიას აცხადებდა მანუელ I შვილიშვილი ესპანეთის მეფე ფილიპე II, ასევე მანუელ I უკანონო შვილიშვილი ანტონიუ I და ჰერცოგინია ეკატერინე ბრაგანსელი – ბრაგანსის სახლის წარმომადგენელი,  ინგლისის, შოტლანდიისა და ირლანდიის დედოფალი, ჩარლზ II მეუღლე.
ომი პორტუგალიის მემკვიდრეობისათვის მოიგო ესპანეთის არმიამ ჰერცოგ ალბას ხელმძღვანელობით, ანტონიუ I მომხრეების განადგურების შედეგად ალკანტარასთან. 1581 წელს ფილიპე II ჩავიდა პორტუგალიაში და მეფედ ეკურთხა ფილიპე I სახელწოდებით. იგი დაპირდა პორტუგალიელებს რომ ქვეყანა შეინარჩუნებდა საკუთარ კანონებს და ფულად ერთეულს. ერთ პერიოდში განიხილებოდა გაერთიანებული ესპანეთ-პორტუგალიის დედაქალაქის გადატანაც ლისაბონში.
XVII საუკუნის პორტუგალიის ელიტარული წრეები მიხვდნენ, რომ იბერიის უნიამ მათ ქვეყანას მეტი ზიანი მოუტანა, ვიდრე სარგებელი. პორტუგალია კარგავდა კოლონიებს. განსაკუთრებით მწვავედ იგრძნობოდა კავშირის გაწყვეტა ინგლისთან, რომელიც მხარს უჭერდა პორტუგალიას ჯერ კიდევ 1386 წელს დადებული უინძორის ხელშეკრულებით.
რესურსები ინტერნეტში
კატეგორია:პორტუგალიის ისტორია კატეგორია:ესპანეთის ისტორია
რუდისტები
რუდისტები (Rudistae) — ორსაგდულიანი მოლუსკების ამომწყდარი რიგი; ცხოვრობდნენ გვიანდელი იურულსა და ცარცულ პერიოდებში. ჰქონდათ არათანაბარი ზომის, ზოგჯერ 1,5 მ სიმაღლის ნიჟარა, რომელიც წყალქვეშა საგნებს ემაგრებოდა, რიგში 1000-მდე სახეობა იყო. საინტერესოა ორსაგდულიანი მოლუსკების განვითარების გზების დასადგენად.
ლიტერატურა
კატეგორია:ორსაგდულიანები
ავგია (ხელვაჩაურის მუნიციპალიტეტი)
ავგია — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, ჭარნალის თემში. მდებარეობს მდინარე ჭოროხის მარცხენა მხარეს, შავი ზღვის სანაპიროს სიახლოვეს. 2014 წლის აღწერის მონაცემებით სოფელში ცხოვრობს 846 კაცი.
სქოლიო
კატეგორია:ხელვაჩაურის მუნიციპალიტეტის სოფლები
ორ-იეჰუდა
ორ-იეჰუდა — ქალაქი ისრაელში, თელ-ავივის რაიონში, იმ ადგილას სადაც მდებარეობდა ბიბლიური დასახლება კფარ-ონო.
დაარსდა 1949 წელს, როგორც ჩრდილოეთ აფრიკიდან რეპატრირებულთა ბანაკი, ქალაქის სტატუსი მიიღო 1988 წელს.
რესურსები ინტერნეტში
კატეგორია:ისრაელის ქალაქები
ჯორჯ VI-ის შელფური მყინვარი
ჯორჯ VI-ის შელფური მყინვარი — დიდი შელფური მყინვარი დასავლეთ ანტარქტიდაში. მოქცეულია ალექსანდრე I-ის მიწასა და პალმერის მიწას შორის. დასავლეთით ესაზღვრება ალექსანდრეს კუნძული, ხოლო აღმოსავლეთით ანტარქტიკის ნახევარკუნძული.
უკავია ჯორჯ VI-ის ზუნდის მთლიანი ტერიტორია. სიგრძე 450 კმ, სიგანე 20–70 კმ, ფართობი დაახლოებით 24.000 კმ², საშუალო სისქე 250 მ. საზრდოობს პალმერის მიწის პლატოდან ჩამოცოცებული მყინვარებით. ნოემბრიდან თებერვლამდე ზედაპირის მნიშვნელოვანი ნაწილი დნება, რის შედეგადაც 4500 კმ² ფართობზე წარმოიქმნება მდნარი ტბები.
წყალსატევების ზომები იცვლება სიღრმით რამდენიმე სანტიმეტრიდან რამდენიმე მეტრამდე და ფართობით რამდენიმე კვადრატული მეტრიდან რამდენიმე კვადრატულ კილომეტრამდე. ტბათა უმეტესობას აქვს წაგრძელებული და ბაბთისებრი ფორმა, რის გამოც ამ ტბებს ხშირად „ბაბთისებრ ტბებს“ უწოდებენ. აქვს ორი მყინვარის ფრონტი და განსხვავებული კლიმატური მდგომარეობა.
ჩრდილოეთი და სამხრეთი მყინვარის ფრონტი უკანასკნელ ათწლეულში უკან იხევს, თუმცა მიუხედავად ამისა, მყინვარის საერთო ფართობი არსებითად არ შეცვლილა. აღმოაჩინა ლინკოლნ ელსუორთმა 1935 წელს. სახელი უწოდა ანტარქტიდულ სახელწოდებათა ბრიტანულმა კომიტეტმა გაერთიანებული სამეფოს მეფის ჯორჯ VI-ის პატივსაცემად 1975 წელს.
სქოლიო
კატეგორია:ანტარქტიდის შელფური მყინვარები
ერიდუ
მინი|მარცხნივ|ერიდუ დღეს
ერიდუ — შუმერული უძველესი ქალაქ-სახელმწიფო სამხრეთ მესოპოტამიაში, რომელიც არსებობდა 5 300 წლის წინ ჩვენს ერამდე. ის იყო პირველთაგანი წარღვნამდელი პერიოდის იმ ხუთ ქალაქს შორის, სადაც მორიგეობის წესით მკვიდრობდა შუმერის მეფობა. მისი მთავარი ღვთაებაა ენქი — შუმერული პანთეონის უზენაესი ტრიადის მესამე წევრი. ამავე ქალაქთანაა დაკავშირებული შუმერულ ეპოსში მოხსენიებული პირველი ადამიანი — ადაპა.
რესურსები ინტერნეტში
კატეგორია:შუმერული ქალაქები
ლეოპოლდ კობერი
ლეოპოლდ კობერი (Leopold Kober; დ. 21 სექტემბერი, 1883, პფაფშტეტენი — გ. 6 სექტემბერი, 1970, ჰალშტატი) — ავსტრიელი გეოლოგი. ვენის უნივერსიტეტის პროფესორი (1920 წლიდან). აქვს მნიშვნელოვანი შრომები ალპების, ევროპისა და მთლიანად დედამიწის ტექტონიკური აგერბულების შესახებ. ცნობილია როგორც კონტრაქციის ჰიპოთეზის მიმდევარი. კობერმა დაამუშავა ნაოჭა სისტემების აგებულების ერთიანი სქემა, შემოიტანა ტექტონიკაში ოროგენისა და კრატონის ცნებები, განავითარა აზრი ალპების შარიაჟული აგებულების შესახებ, რაც ბოლო ხანს სხვა ნაოჭა მთების მაგალითზეც დადასტურდა.
სქოლიო
კატეგორია:ავსტრიელი გეოლოგები
აბელია (მცენარე)
აბელია (Abelia) — მცენარეთა გვარი ცხრატყავასებრთა ოჯახისა. მისი 36-მდე სახეობა ფოთოლმცვივანი, ხოლო ზოგი მარადმწვანე ბუჩქია. უმრავლესობა გვხვდება აღმოსავლეთ აზიაში, ორი სახეობა — ცენტრალურ ამერიკაში. საქართველოს ბაღ-პარკებში ხარობს 5 სახეობა, უფრო ხშირად გვხვდება ჩინური აბელია (Abelia chinensis) და მრავალყვავილა აბელია (Abelia floribunda).
დეკორატიული მცენარეებია. აქვთ პრიალა ფოთოლი და სურნელოვანი ყვავილი. აბელია ყვავილობს ხანგრძლივად, ადვილად მრავლდება კალმებითა და თესლით.
ლიტერატურა
კატეგორია:ცხრატყავასებრნი
ნანყბული
ნანყბული — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ხაიშის თემში (სოფლები: ბარჯაში, გაღმა ხაიში, ზედა ვედი, ზედა წვირმინდი, ზედა ხაიში, ზემო ვედი, თოთანი, ლალხორალი, ლახანი, ლუხი, მუხაშურა, ნაკი, ნალქორვალი, ნანყბული, სკორძეთი, ტობარი, ქედანი, ქვედა ვედი, ქვედა წვირმინდი, შგედი, ციცხვარი, ჭერი, ხაიში, ჯორკვალი).
დემოგრაფია
2014 წლის აღწერის მონაცემებით სოფელში ცხოვრობს 13 ადამიანი.
სქოლიო
კატეგორია:მესტიის მუნიციპალიტეტის სოფლები
აბელიანი (მრავალმნიშვნელოვანი)
საკუთარი სახელი აბელიანი შეიძლება აღნიშნავდეს:
პუერტო-აკოსტის მუნიციპალიტეტი
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
ლეფკადის ნომი
ლეფკადის ნომი, ლეფკასის ნომი (Λευκάδα) — ნომი საბერძნეთში, იონიის კუნძულების ჯგუფში. მდებარეობს ლეფკადას კუნძულზე და რამდენიმე პატარა კუნძულზე მთავარ კუნძულთან ახლოს.
ადმინისტრაციული ცენტრი — ქალაქი ლეფკადა.
მუნიციპალიტეტები
პერიფერიული ერთეული ლეფკადა იყოფა 7 მუნიციპალიტეტად. მარცხნივ|200 პქ
რესურსები ინტერნეტში
კატეგორია:საბერძნეთის ნომები
ექვთიმე გარეჯელი
ექვთიმე გარეჯელი — ღირსი ექვთიმე — ნათლისმცემლის მონასტრის წინამძღვარი (1804). საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 21 აგვისტო (8 აგვისტო).
წმინდა ექვთიმე იყო გარეჯის მრავალმთის უდაბნოს წმინდა იოანე ნათლისმცემლის სახელობის მონასტრის წინამძღვარი. მონასტრის სიგელ-გუჯრები მას „მრავალღვაწლმშრომელად“ მოიხსენიებს.
იოანე ბატონიშვილის ცნობით, ექვთიმე იყო „კაცი ფილოსოფოსი და ღვთისმეტყველი, სათნოებათა ზედა უცხო მოქადაგე. ამან ფრიად იღვაწა მონასტრისათვის და აღაშენა სოფელი ხაშმი, რომელიც იყო ქსნის ერისთავთა ლეკთა მოყვანის მიზეზით დამწვარი; აღაშენა უცხო ვენახი და წისქვილნი... მრავალი შემატა მონასტერსა, ვითარცა ნივთნი, ეგრეთვე მამულნიცა“. მისი კურთხევით სავანეში ითარგმნებოდა დიდძალი სასულიერო ლიტერატურა, იწერდნენ იშვიათ საგნებს.
იოანე ბატონიშვილი გადმოგვცემს, რომ წმინდა ექვთიმემ შეასწავლა „რაოდენთამე მოწაფეთა ფილოსოფია და ღვთისმეტყველებაჲ“.
1797 წელს თბილისში შავი ჭირის ეპიდემიამ იფეთქა. მცხოვრებლები ტყეებსა და ხეობებში გაიხიზნენ. კლდის ნაპრალებიდან გამოსული უდაბნოს მოღვაწე ბერები მფარველ ანგელოზებად მოევლინნენ ავადმყოფობისა და შიმშილისაგან ღონემიხდილ ხალხს: ეხმარებოდნენ, ემსახურებოდნენ და ნუგეშს სცემდნენ მათ. როგორც ბევრ სხვა სიკეთეს, ამ საქმესაც წმინდა ექვთიმე ხელმძღვანელობდა.
წმინდა ექვთიმე 1804 წელს აღესრულა მშვიდობით.
საქართველოს სამოციქულო ეკლესიამ წმინდანად შერაცხა ეკლესიისა და ერისათვის დამაშვრალი, გაჭირვებულთა იმედი და ნუგეში, „მრავალღვაწლშემოსილი“ ფილოსოფოსი და ღვთისმეტყველი ექვთიმე წინამძღვარი“.
ლიტერატურა
კატეგორია:ქართველი წმინდანები კატეგორია:X საუკუნის ქრისტიანი წმინდანები
საირენი (უისკონსინის ქალაქი)
საირენი (Siren) — ქალაქი აშშ-ში, უისკონსინის შტატში, შედის ბარნეტის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 873 ადამიანს შეადგენდა, სიმჭიდროვე 8,8 კაცი/კმ². ფართობი 93,2 კმ².
რესურსები ინტერნეტში
კატეგორია:ბარნეტის ოლქის ქალაქები
ქიში
მინი|მარცხნივ| ქალაქი ქიში ადრეულ [[შუმერი|შუმერულ პერიოდში ]]
ქიში — ერთ-ერთი უძველესი შუმერული ქალაქი-სახელმწიფო სახრეთ მესოპოტამიაში. ქალაქი ქიში დაარსდა ძვ. წ. IV ათასწლეულის დასსრულს. ძვ. წ. XXVIII საუკუნეში შუმერთა პირველი გაერთიანების ცენტრი.
ლიტერატურა
კატეგორია:შუმერული ქალაქები
საჩხეური
საჩხეური — სოფელი საქართველოში, იმერეთის მხარის წყალტუბოს მუნიციპალიტეტში (დღნორისის თემი), მდებარეობს მდინარე ლეხიდრის (რიონის მარცხენა შენაკადი) ხეობაში. ზღვის დონიდან 550 მეტრი, წყალტუბოდან 70 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 72 ადამიანი.
სქოლიო
კატეგორია:წყალტუბოს მუნიციპალიტეტის სოფლები
ახალი სიყვარული (ტელენოველა)
ახალი სიყვარული (Un nuevo amor) — მექსიკური ტელენოველა, რომელიც TV Azteca-მ გადაიღო 2003 წელს. მთავარ როლებს ასრულებენ სესილია პონსე, სერხიო ბასანესი, კარენ სენტიესი და ვანესა აკოსტა. სერიალი წარმოადგენს 1988-1989 წლებში გადაღებული ვენესუელური სერიალ ქალბატონის (Señora) გადამუშავებას, რომელიც ტელეკომპანია RCTV-მა გადაიღო. სერიალი 85 ეპიზოდისგან შედგება და ორ ეტაპად იყოფა,პირველი ეტაპი 45 ეპიზოდს მოიცავს და ორიგინალურ ვერსიას ეთმობა, მოკლედ არის გადმოცემული მთავარი გმირის ესტრელა მონტიელის ცხოვრება, რომელიც 45-ე სერიიდან ტოვებს სერიალს, რადგან მისი პერსონაჟი კვდება სერიალში. ხოლო მეორე ეტაპი 46-ე ეპიზოდიდან იწყება და სანტიაგოს შურისძიებას და ახალი სიყვარულის გამოჩენას ეთმობა.
სიუჟეტი
ესტრელა მონტიელი არის ახალგაზრდა გოგონა, რომელიც სიღარიბეში გაიზარდა, ცხოვრებისეული სირთულეების გადალახვა მას დამოუკიდებლად უწევს, იმისთვის, რომ თავი ირჩინოს ის ხშირად ქურდობს კიდეც. ერთ-ერთი ქურდობის შემდეგ, ესტრელა შემთხვევით ქუჩაში დაეჯახება ადვოკატ სანტიაგო მენდოდას, რა დროსაც შეამჩნევს, რომ პოლიციელები მას ეძებენ, ამიტომ პოლიციელების ყურადღების გადასატანად და ამ სიტუაციიდან გამოსასვლელად ესტრელა უეცრად აკოცებს სანტიაგოს, პოლიცია დაინახავს მათ მაგრამ ჩათვლის, რომ შეყვარებულები არიან და სხვა მიმართულებით დაიწყებს ძებნას. ესტრელას ჰყავს ნათლული, რომელიც ასევე ღარიბია და მძიმედ არის ავად, ამიტომ ბავშვის ცხოვრების გასალამაზებლად, ერთ დღეს მაღაზიაში, მოიპარავს ტანსაცმელსა და სათამაშაოებს, თუმცა მაღაზიის მეპატრონე უკან დაედევნება და დაიჭერს, ესტრელა მას პატიებას და პოლიციის ჩარევის გარეშე გაშვებას სთხოვს, მაღაზიის მეპატრონეც დათანხმდება თუმცა სანაცვლოდ, მოსთხოვს სექსუალური ურთიერთობის დამყარებას რა დროსაც ესტრელა ხელში აიღებს მაკრატელს და მაღაზიის მეპატრონეს ხელში მსუბუქად დაჭრის და გაიქცევა მოპარული ტანსაცმლით და სათამაშოებით, თუმცა მაღაზიის მეპატრონე პოლიციას გამოიძახებს და ესტრელასაც მალევე დააკავებენ, ის 3 წეოს გაატარებს ციხეში და გამოსვლის შემდეგ შეიტყობს მისი წარსულის შესახებ, მისი გამზრდელი ენედინა მომტოია ჩამოვა სოფლიდან მის სანახავად და ეტყვის რომ დედამისი ცოცხალია და მას ვალენტინა მენდესი ჰქვია. ვალენტინა მენდესი წარმატებული ბიზნესმენის ცოლი და ორი ქალიშვილის დედაა, თუმცა ქმარი არასდროს ჰყვარდებია და ყოველთვის ღალატობდა, რადგან წარსულმა მას დიდი იარა დაუტოვა ესტრელას სახით რომლის შესახებ ვალენტინას წარმოდგენაც კი არ აქვს. მთავარი სიურპრიზი ესტრელას მაშინ ელოდება როდესაც გაიგებს,რომ დედა რომელსაც ამდენი ხანი ეძებდა მისი მთავარი მეტოქეა, რადგან ორივე მათგანს დედას და შვილს ერთი მამაკაცი სანტიაგო მენდოსა შეუყვარდებათ.
thumb|255px|ახალი სიყვარული პირველი ეტაპი thumb|255px|ახალი სიყვარული მეორე ეტაპი
რესურსები ინტერნეტში
კატეგორია:მექსიკური ტელესერიალები
საფრანგეთი 2016 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე ოცდამერვედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ სხვადასხვა სინჯის 42 მედალი მოიპოვეს.
რესურსები ინტერნეტში
კატეგორია:ქვეყნები 2016 წლის ზაფხულის ოლიმპიურ თამაშებზე კატეგორია:საფრანგეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
Yesterday
Yesterday ან Yesterdays შეიძლება ნიშნავდეს:
ჰოენცოლერნ-ზიგმარინგენები
მინი|right|ჰოენცოლერნის სასახლე ზიგმარინგენის სამხრეთი მხარე მინი|ზიგმარინგენების სასახლე ჰოენცოლერნ-ზიგმარინგენი — ჰოენცოლერნთა დინასტიის შვაბიური და კათოლიკე შტო. იგი ერთ-ერთი უძველესი გერმანული არისტოკრატული საგვარეულოა, რომელიც პირველად XI საუკუნეში მოიხსენიება გრაფების ტიტულით. დინასტია სავარაუდოდ ბურხარდინგების საჰერცოგო საგვარულოდან წარმომავალი ცოლერნების ერთ-ერთი შტოა. XIII საუკუნის დასაწყისში ჰოენცოლერნები ორ შტო გაიყვნენ: შვაბიური შტო და ფრანკონიული შტო. ფრანკი ჰოენცოლერნები შემდგომში ბრანდენბურგის კურფიურსტები და პრუსიის მეფეები გახდნენ.
1576 წელს შვაბი ჰოენცოლერნები ორ შტოდ გაიყვნენ: ჰოენცოლერნ-ჰეხინგენი და ჰოენცოლერნ-ზიგმარინგენი. ჰეხინგენის შტო 1869 წელს ამოწყდა, ზიგმარინგენის კი დღემდე განაგრძობს არსებობას. დინასტიის საგვარეულო სასახლე ქალაქ ზიგმარინგენში მდებარეობს. დღევანდელ ბადენ-ვიურტემბერგში მდებარე ჰოენცოლერნ-ზიგმარინგენის სათავადო 1849 პრუსიის სამეფომ შეიერთა, თუმცა დინასტია განაგრძობდა მნიშვნელოვანი როლის თამაშა გერმანიის და საერთოდ ევროპის ისტორიაში. ჰოენცოლერნ-ზიგმარინგენის საგვარულო 1866-1947 წლებში მეფობდა რუმინეთში.
ჰოენცოლერნ-ზიგმარინგენის და ჰოენცოლერნთა საგვარეულოს მეთაურები
კატეგორია:გერმანული არისტოკრატთა საგვარეულოები *
გია ხარჩილავა
გია (გიორგი) ხარჩილავა (დ. 17 აპრილი, 1970) — ქართველი პოლიტიკოსი, წალენჯიხის მუნიციპალიტეტის მერი 2021 წლის ნოემბრიდან.
1991 დაამთავრა საქართველოს ტექნიკური უნივერსიტეტის მექანიკა-მანქანათმშენებლობის ფაკულტეტი. 2006–2010 წლებში იყო წალენჯიხის მუნიციპალიტეტის საკრებულოს თავმჯდომარე. 2021 წლის ადგილობრივი თვითმმართველობის ორგანოების არჩევნებში ხარჩილავა ერთადერთია ოპოზიციის წევრებს შორის, ვინც თვითმმართველობის არჩევნებში გაიმარჯვა და წალენჯიხის მერი გახდა.
ხარჩილავას გამარჯვების შემდეგ წალენჯიხაში გადასახლების შესახებ განაცხადა მამუკა ხაზარაძემ, ხოლო ბიზნესმენმა თემურ ჭყონიამ წალენჯიხაში ბიზნესის გახსნის შესახებ განცხადება გაავრცელა.
ხარჩილავას ყავს მეუღლე და სამი შვილი.
სქოლიო
კატეგორია:წალენჯიხის მუნიციპალიტეტის მერები კატეგორია:ქართველი პოლიტიკოსები კატეგორია:დაბადებული 17 აპრილი კატეგორია:დაბადებული 1970
პუერტო-კარაბუკოს მუნიციპალიტეტი
პუერტო-კარაბუკოს მუნიციპალიტეტი (Puerto Carabuco) — მუნიციპალიტეტი ბოლივიაში, ლა-პასის დეპარტამენტის ელიოდორო-კამაჩოს პროვინციაში. 2010 წლის აღწერის მონაცემებით მოსახლეობა 18 828 ადამიანს შეადგენდა. ფართობი 325 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
გეირ სკეიე
მინი|გეირ სკეიე 2008 წლის ბოკუზ დ'ორის კონკურსზე გერი სკეიე (Geir Skeie; დ. 2 ივლისი, 1980, ფიტიარი) — ნორვეგიელი შეფი, 2008 წლის ევროპის ბოკუზ დ'ორისა და 2009 წლის ბოკუზ დ'ორის მსოფლიო ფინალის გამარჯვებული.
სკეიე შეფ-მზარეულია მათუსეტ მიდტასენ სოლვოლდში, სანდეფიორდი, რომელსაც 1997 წლის ბრინაჯოს ბოკუზის მედალისტი ოდ ივარ სოლვოლდი ფლობს. მანამ სკეიე მუშაობდა ლე კანარში, სოლსიდენსა და პალას გრილში, ოსლოში, და სკარსნუტენ ჰოტელში, ჰემსედალი.
სკეიემა ბოკუზ დ'ორისთვის მზადება 1993 წლიდან დაიწყო, როდესაც ბენტ სტიანსენს უყურა ინგრიდ ესპელიდ ჰოვიგის სატელევიზიო გადაცემაში, სადაც ის ამ პრესტიჟული კულინარული კონკურსის პირველი ნორვეგიელი გამარჯვებული გახდა. ამ მიზნის მისაღწევად ის 15 წელი ემზადებოდა, ბოლო ორი წელი კი გამარჯვებული რეცეპტის დახვეწას მოანდომა. 2009 წლის სხვა ფინალისტთაგან განსხვავებით, რომლებიც მათი ბოლო მზადებისთვის ლიონში დაბინავდნენ, სკეიემ დიდი ნახევარტრაილერი დაიქირავა მასში დამონტაჟებული სავარჯიშო სამზარეულოთი. მას წვრთნიდა ოდ ივარ სოლვოლდი, ხოლო ასისტენტად ადრიან ლოვოლდი ჰყავდა.
კონკურსის შემდეგ სკეიემ განაცხადა, რომ მისი შედეგით 90%-ის იყო კმაყოფილი. ოქროს მედალი მიღწეულ იქნა 1020 ქულით. ვერცხლის მედალოსანმა შვედმა იონას ლუნდგრენმა 994 ქულა მიიღო.
რესურსები ინტერნეტში
კატეგორია:ბოკუზ დ'ორის მფლობელები კატეგორია:დაბადებული 1980 კატეგორია:ნორვეგიელი მზარეულები კატეგორია:დაბადებული 2 ივლისი
ზედა ონჭეიში
სქოლიო
კატეგორია:წყალტუბოს მუნიციპალიტეტის სოფლები
პუატიეს ბრძოლა
პუატიესთან მოხდა რამდენიმე ცნობილი ბრძოლა:
ზაკინთოსის ნომი
ზაკინთოსის ნომი (Ζακύνθος) — ნომი საბერძნეთში, იონიის კუნძულების ჯგუფში. მდებარეობს კუნძულ ზაკინთოსზე და მასთან ახლოს მდებარე რამდენიმე კუნძულზე.
ადმინისტრაციული ცენტრი — ქალაქი ზაკინთოსი.
მუნიციპალიტეტები
პერიფერიული ერთეული ზაკინთოსი იყოფა 6 მუნიციპალიტეტად.
რესურსები ინტერნეტში
კატეგორია:საბერძნეთის ნომები
აზორი
აზორი — დაბა ისრაელში, თელ-ავივიდან დაშორებულია 2 კილომეტრით. მოსახლეობა 10400 ადამიანი. აზორში არის სტადიონი, კლუბი, მუზეუმი, ძველი ციხე-სიმაგრის ნანგრევები.
დაარსდა 1948 წელს არაბული სოფლის იაზრის ადგილას, რომელმაც არსებობა შეწყვიტა დამოუკიდებლობისათვის ომის დროს. ინფრასტრუქტურულად მჭიდროდაა დაკავშირებული ქალაქ ხოლონთან.
კატეგორია:ისრაელის დასახლებული პუნქტები
სანტო-დომინგო-დე-ლოს-ტსაჩილასის პროვინცია
სანტო-დომინგო-დე-ლოს-ტსაჩილასი (Provincia de Santo Domingo de los Tsáchilas) – პროვინცია ეკვადორში, მდებარეობს ქვეყნის ჩრდილო-დასავლეთ ნაწილში. ფართობი 3 805 კმ². მოსახლეობა – 365 965 კაცი. დედაქალაქი – სანტო-დომინგო. პროვინცია შედგება 2 კანტონისაგან.
პროვინცია ჩამოყალიბდა 2007 ლის 6 ნოემბერს პიჩინჩის პროვინციის გაყოფის შედეგად.
რესურსები ინტერნეტში
კატეგორია:ეკვადორის პროვინციები
ზალმი (დინასტია)
მინი|ზალმის პრინციპალიტის დროშა ზალმი (გერმ.: Salm) — გერმანელი გრაფების დინასტია. მათი სამფლობელო მდებარეობდა მდ. მოზელიის რეგიონში და ლუქსემბურგების დიანასტიის გვერდით შტოს წარმოადგენენ. სახელი ეწოდათ არდენებში მდებარე ფილზალმის ციხესიმაგრის (ბელგია) მიხედვით.
დინასტია დააარსა ვიდრიკუსმა (877-926), რომლის სრული წოდება იყო გრაფი იმ ტრირ უნდ ბიდგაუ, პფალცგრაფი ცუ აახენი. მისი ვაჟი ზიგფრიდი 963 წელს ზალმის გრაფად მოიხსენიება. (ზიგფრიდ გრაფ იმ მოზელგაუ, გრაფ ფნ ლუქსემბურგ უნდ ზალმი; გერმ.: Siegfried Graf im Moselgau, Graf von Luxemburg und Salm).
1165 დინასტია გაიყო ორ შტოდ: ნიდერზალმი (მამული არდენებში) და ობერზალმი (მამული ფოგეზენში). ლოთარინგიის საზღვართან მდებარე ზალმის ციხესიმაგრე, რომელიც ზალმის საგრაფოს ცენტრი იყო 1793 წლიდან საფრანგეთის საზღვრებშია. 1416 წლიდან ნიდერზალმის შტოს მემკვიდრეებად რაიფერშაიტის ბატონები არიან, რომლიბიც თავის მხრის ასევე ზალმის დინასტიის დამაარსებელ ვიდრიკუსის შტამომავლები იყვნენ. XVII საუკუნეში ზალმ-რაიფერშაიტის დინასტია რამდენიმე შტოდ გაიყო. XVIII საუკუნეში თითქმის ყველა ამ შტომ რაიხსფიურსტის ტიტული მიიღო:
ობერზალმის შტოს მემკვიდრეებად ვილდ უნდ რაინგრაფები მოიხსენიებიან, რომლებმაც თავის მხრის ზალმის სახელი მიიღეს. XVII-XVIII საუკუნეებში ეს საგვარეულოც რამდენიმე შტოდ გაიყო:
რესურსები ინტერნეტში
კატეგორია:გერმანული არისტოკრატთა საგვარეულოები
პუერტო-პერესის მუნიციპალიტეტი
პუერტო-პერესის მუნიციპალიტეტი (Puerto Pérez) — მუნიციპალიტეტი ბოლივიაში, ლა-პასის დეპარტამენტის ლოს-ანდესის პროვინციაში. 2010 წლის აღწერის მონაცემებით მოსახლეობა 9 912 ადამიანს შეადგენდა. ფართობი 109 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
სორმონი
სორმონი — სოფელი საქართველოში, იმერეთის მხარის წყალტუბოს მუნიციპალიტეტში (რიონის თემი), მდებარეობს მდინარე რიონის ხეობაში. ზღვის დონიდან 350 მეტრი, წყალტუბოდან 30 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 306 ადამიანი.
სქოლიო
კატეგორია:წყალტუბოს მუნიციპალიტეტის სოფლები
ნიკოლოზ აარონი
ნიკოლაი აარონი (Николай Аарон; დ. 17 აგვისტო, 1956, სმოლენსკი, სსრკ) — ბელარუსელი მხატვარი და მწერალი.
ბიოგრაფია
ნიკოლაი აარონი ბავშვი იყო, როცა მისი ოჯახი ავსტრიაში, ვენაში გადასახლდა. XX საუკუნის 90-იან წლებში იგი ჯერ პარიზში, შემდეგ კი აშშ-ში გადასახლდა, სადაც მოღვაწეობს, როგორც მხატვარი, მწერალი და ხელოვნებათმცოდნე.
ლიტერატურა
• Nikolaj Aaron, Marc Chagall., (rororo-Monographie) Reinbek 2003, ISBN 3499506564
კატეგორია:ბელარუსი მწერლები კატეგორია:ხელოვნებათმცოდნეები კატეგორია:დაბადებული 1956
განახლება (ხელვაჩაურის მუნიციპალიტეტი)
განახლება (ყოფილი იჯადიე — გადაერქვა 1948 წლის 3 სექტემბერს ) — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, ახალშენის თემში. მდებარეობს მესხეთის ქედის დასავლეთ კალთაზე, მდინარე ბარცხანის მარცხენა მხარეს, ზღვის დონიდან 140 მ სიმაღლეზე. ქალაქ ბათუმიდან დაშორებულია 7 კილომეტრით, ზედა ახალშენიდან 2 კმ. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 2009 კაცი.
სქოლიო
კატეგორია:ხელვაჩაურის მუნიციპალიტეტის სოფლები
არაბული სამყარო
მინი|250პქ|არაბული სამყარო. რუკა ეფუძნება იმ სტანდარტულ განსაზღვრებას, რომლის მიხედვითაც ამ რეგიონს [[არაბული ლიგა|არაბული ლიგის ქვეყნები მიეკუთვნებიან.]] მინი|250პქ|არაბული ლიგის ქვეყნები არაბული სამყარო (العالم العربي‎ al-ʿālam al-ʿarabī) — შედგება არაბულენოვანი ქვეყნებისგან და ტერიტორიებისგან, რომლებიც მდებარეობენ ჩრდილოეთ აფრიკასა და დასავლეთ აზიაში.
სტანდარტული განსაზღვრების თანახმად, არაბული სამყარო შედგება არაბული ლიგის 22 სახელმწიფოსა და ტერიტორიისგან, რომლებიც გადაჭიმულნი არიან ატლანტის ოკეანიდან (დასავლეთით) არაბეთის ზღვამდე (აღმოსავლეთით), ხმელთაშუა ზღვიდან (ჩრდილოეთით) სომალის ნახევარკუნძულამდე და ინდოეთის ოკეანემდე (სამხრეთ-აღმოსავლეთით). მთლიანი მოსახლეობა 340 მლნ ადამიანს შეადგენს, რომლის ნახევარიც 25 წელს ქვემოთაა.
არაბული ნაციონალიზმის იდეა XIX საუკუნის მეორე ნახევარში აგორდა, ოსმალეთის იმპერიაში მიმდინარე ნაციონალისტური მოძრაობების პარალელურად. 1945 წელს ჩამოყალიბდა არაბული ლიგა, რომლის მიზანიც არაბების ინტერესების დაცვა და, განსაკუთრებით, არაბული ქვეყნების პოლიტიკური ერთობის გაძლიერება იყო, რაც პანარაბიზმის სახელითაა ცნობილი. 2010 წლის ბოლოსა და 2011 წლის დასაწყისში, არაბულ სამყაროში საპროტესტო ტალღა აგორდა, რომელიც მიმართული იყო პოლიტიკურ კორუფციაში ჩაფლული მთავრობების წინააღმდეგ და მეტი დემოკრატიული უფლებების მოთხოვნისკენ.
სქოლიო
კატეგორია:არაბული სამყარო კატეგორია:არაბული ლიგა კატეგორია:არაბები კატეგორია:ქვეყნების სია ენების მიხედვით
ტაჯურის ყურე
მინი|250პქ|ტაჯურის ყურის თანამგზავრული ფოტო ტაჯურის ყურე (خليج تدجورا‎) — ინდოეთის ოკეანის ყურე სომალის ნახევარკუნძულთან. გადაჭიმულია ბაბ-ელ-მანდების სრუტის სამხრეთით, წითელი ზღვის შესასვლელთან. მისი სანაპირო ზოლის უდიდესი ნაწილი ჯიბუტის მიეკუთვნება, გარდა სამხრეთ ნაპირის პატარა მონაკვეთისა, რომელიც სომალის შემადგენლობაში შედის.
ტაჯურის ყურეზე გაშენებული პორტებია: ობოკი, ტაჯურა და ჯიბუტი.
ყურის მაქსიმალური სიგრძე 58 კმ-ია, სიგანე 24 კმ, საშუალო სიღრმე კი 1 329 მ.
რესურსები ინტერნეტში
კატეგორია:ჯიბუტის გეოგრაფია კატეგორია:სომალის გეოგრაფია კატეგორია:ინდოეთის ოკეანის ყურეები კატეგორია:წითელი ზღვა
Under a Blood Red Sky
Under a Blood Red Sky — ირლანდიური როკ-ჯგუფ U2-ს საკონცერტო ალბომი, რომელიც გამოვიდა 1983 წელს. აგრეთვე გამოვიდა ამავე სახელწოდების ვიდეოფილმი.
სვისი (უისკონსინი)
სვისი (Swiss) — ქალაქი აშშ-ში, უისკონსინის შტატში, შედის ბარნეტის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 815 ადამიანს შეადგენდა, სიმჭიდროვე 5,5 კაცი/კმ². ფართობი 157,2 კმ².
რესურსები ინტერნეტში
კატეგორია:ბარნეტის ოლქის ქალაქები
ტუსცია
ტუსციის საგრაფო (იტალ.: Tuscia; გერმ.: Tuscien / Tuszien) მოიცავდა დაახლოებით დღევანდელი ტოსკანას რეგიონს და მდებარეობდა იმჟამინდელი ლომბარდიისა და პაპის ოლქს შორის. შტაუფენების მმართველობის პერიოდში ტუსცია ლომბარდიასა და ვერონას მარკიზატთან ერთად შეადგენდა იტალიის სამეფოს, რომელიც თავის მხრივ გერმანელი ერის წმინდა რომის იმპერიის შემადგენელი ნაწილი იყო.
შტაუფენების ბატონობის ხანის შემდგომ საგრაფო დაიყო შემდეგ ქალაქ-სახელმწიფოებად: ლუკა, პიზა, ფლორენცია და სიენა.
კატეგორია:იტალია
ზედა მესხეთი
დემოგრაფია
2014 წლის აღწერის მონაცემებით სოფელში ცხოვრობს 1043 ადამიანი.
სქოლიო
კატეგორია:წყალტუბოს მუნიციპალიტეტის სოფლები
ნახიჩევანის კომპარტიის პირველი მდივანი
საბჭოთა კავშირის კომუნისტური პარტიის ნახიჩევანის რეგიონალური პარტიის პირველი მდივანი — თანამდებობა აზერბაიჯანის სსრ-ის ნახიჩევანის ასსრ-ის უმაღლეს ხელისუფლებაში. თანამდებობა შეიქმნა 1920 წელს და გააუქმდა 1991 წლის აგვისტოში. პირველ მდივანს დე ფაქტო, როგორც წესი, პოლიტბიურო ნიშნავდა ან გენერალური მდივანი.
რესურსები ინტერნეტში
კატეგორია:ნახიჩევანის ავტონომიური რესპუბლიკა კატეგორია:სოვეტიზმი
უცხო (ფრენჩაიზი)
ფილმების სერია უცხო — სამეცნიერო ფანტასტიკის ჟანრის ფილმების ფრენჩაიზი. იგი ძირითადად ცნობილია ლეიტენანტ ელენ რიპლის (სიგურნი უივერი) თავგადასავლების აღწერით და მისი უცხო რასის არსებებთან ურთიერთობის აღწერით. ფილმის მწარმოებელი იყო 20th Century Fox. თავდაპირველად დიდი წარმატება მოიპოვა ამ სერიის პირველმა ფილმმა, შემდეგ კი - წიგნებმა, კომიქსებმა და ვიდეო თამაშებმა.
რესურსები ინტერნეტში
კატეგორია:უცხო
ლაგაში
მინი|მარცხნივ|[[გუდეა, ლაგაშის მმართველი]]
ლაგაში — შუმერული ქალაქი-სახელმწიფო სახრეთ მესოპოტამიაში. ცენტრი მდებარეობდა ახლანდელი ტელოს (ერაყი) ადგილას. ლაგაში შედგებოდა უბან-„ქალაქებისაგან“. საკუთრივ ლაგაში, გირსუ, ნინა, ურუქუ („წმინდა ქალაქი“), ქინუნირი, გუაბა, ქესა და უთუგანათენუ.